stanford-oval/wikipedia huggingface dataset:
Donetskin lentoaseman toinen taistelu
Taistelu > "Kyborgit"

Taistelujen kuluessa lentoasema kärsi huomattavia vaurioita. Syyskuuhun mennessä lentoasemasta oli muodostunut Itä-Ukrainan taistelujen keskipiste. Puolustajien onnistui kuitenkin pitää edelleen kiinni lentoaseman keskeisistä terminaalirakennuksista ja lennonjohtotornista. Erityisen ankaria taisteluja käytiin vanhan terminaalin hallinnasta.  Lentoaseman kiitotie täyttyi tuhoutuneista panssarivaunuista ja panssariajoneuvoista. Ukrainan asevoimien joukoista ja oikean sektorin vapaaehtoisista koostuneet puolustajat tulivat tunnetuksi lempinimellä "kyborgit". Puolustajien huoltoreitti Avdiivkan ja Opytnen läpi oli kapinallisten epäsuoran tulen alainen, joten täydennyksiä ja evakuointeja tehtiin öisin panssariajoneuvojen huoltoiskuilla. Kiivaita taisteluita käytiin aina marraskuuhun saakka, kunnes ne alkoivat lopulta hellittää marras-joulukuun aikana. Lentokentän alueella järjestettiin paikallisia tulitaukoja, joiden aikana kapinallisten oli mahdollista noutaa haavoittuneita ja kaatuneita, kun taas puolustajat kykenivät vaihtamaan joukkojaan. Joulukuun puolella puolustajat hylkäsivät viimein vanhan terminaalin, joka oli kärsinyt huomattavia rakenteellisia vaurioita.
Tammikuun puolivälillä vuoden 2015 puolella käynnistyi kapinallisten venäläisjoukkojen tukema talvioffensiivi kolmella suunnalla. Sen tavoitteena oli Štšastjan valtaaminen Luhanskin alueella ja Donetskin alueella Debaltseve ja Mariupol. 11. tammikuuta alkoi mittava epäsuora tuli Donetskin lentoasemaa vastaan. Joidenkin tietojen mukaan käytössä oli jopa TOS-1 Buratino-raketinheitinvaunuja. 12. tammikuuta puolustajien onnistui torjua uutta terminaalia vastaan tehty hyökkäys. Taistelut jatkuivat seuraavina päivinä ja 15. tammikuuta kapinallisista ja ehkä osittain venäläisistä koostuneiden hyökkääjien onnistui vallata uuden terminaalirakennuksen yläkerta. Puolustajat jatkoivat vastarintaa rakennuksen muissa osissa. Mediassa liikkui huhuja kemiallisten aseiden käytöstä puolustajia vastaan, ilmeisesti koska puolustajat kärsivät savu- ja pakokaasuista. 16. tammikuuta käytettiin lähinnä epäsuoraa tulta, mutta seuraavana päivänä seurasi jälleen uusi yritys vallata rakennus puolustajilta. Puolustajat torjuivat vielä kerran hyökkäyksen keskittämällä epäsuoraa tulta omien ryhmitystensä päälle.
Taistelu > Epäonnistuneet vastahyökkäykset ja vetäytyminen

18. tammikuuta alkoi vuorostaan Sektori B:n ukrainalaisten joukkojen vastahyökkäys, jonka tavoitteena oli avata yhteys lentoaseman saarrettuihin puolustajiin. Lentokentän länsipuolella edenneen mekanisoidun taisteluosaston hyökkäys tyrehtyi vastarintaan. Samaan tapaan päätyi maahanlaskupataljoonan hyökkäys lentoasemasta itään. Kentän itäpuolen hyökkääjät olivat edenneet aina Spartakin kylän Putilovin sillalle, joka kuitenkin romahti taistelujen aikana vieden mukanaan kolme hyökkäystä tukenutta vaunua. Uusi hyökkäysyritys myöhästyi miinoitteiden ja esteiden takia, joita varten tarvittavan raivausvaunun hankinta oli hidasta. Hyökkäys jatkui viimein 20. tammikuuta. Raivauspanssarivaunu tuhoutui kuitenkin nopeasti ja hyökkäys tyrehtyi jälleen lentoaseman länsi- ja itäpuolilla Putilovin kaivoksella ja täyttömäellä. Hyökkäävät ukrainalaiset olivat menettäneet useita kaatuneita ja vangiksi jääneitä. Samalla itse lentoasemalla kapinalliset räjäyttivät suuren osan uudesta terminaalista puolustajien menettäessä useita kymmeniä miehiä. Lentoaseman terminaalirakennusten ukrainalaisjoukot päättivät luopua asemistaan epäonnistuneiden hyökkäysten ja räjäytyksen jälkeen. Illalla puolustajat hävittivät lentoaseman kiitotietä hävityspanoitteilla ja Putilovin seudulle laskettiin siroitemiinoitus. Viimeiset puolustajat lähtivät asemistaan terminaalirakennuksista aamupäivällä 21. tammikuuta. Seuraavan päivän aikana ukrainalaiset torjuivat Opytnen ja Adviikan suuntiin hyökänneen vihollisen. Ukrainalaisten hallussa oli edelleen tutka-asema hieman lentoaseman kiitotien pohjoispuolella.
Taistelu > Taistelujen loppu

Menetettyään lentoaseman terminaalirakennukset ukrainalaiset päättivät yrittää vielä kerran vastahyökkäystä. Harhautushyökkäys Olenivkan ja Dokuchajevskin suuntiin lentoaseman eteläpuolella alkoi 24. tammikuuta, mutta maahanlaskujoukkojen hyökkäys kohti Spartakin kylää ja Putilovin täyttömäkeä myöhästyi jälleen raivauskaluston puutteen takia. Saman päivän iltana torjuttiin panssarivaunujen tukema kapinallisten hyökkäys tutka-asemalle. Ukrainalaisten harhautushyökkäykset jatkuivat 25. tammikuuta. Piskyn suuntaan hyökänneiden kahden taisteluosaston hyökkäys tyrehtyi miinoitteisiin ja raketinheitintuleen. 26. tammikuuta kolmen maahanlaskupataljoonan hyökkäys saavutti puolestaan paikallisen voiton Putilovin täyttömäellä ja Adviikan rautatiesillalla. Ukrainalaisten taistelukyky oli kuitenkin nyt lopussa ja taistelut alueella hellittivät.
Seuraukset

Donetskin lentoaseman toisen taistelun jälkeen molemmat osapuolet olivat käytännössä nyt syksyn 2014 asemissaan, jonne rintama jähmettyi lentoaseman alueella seuraavien vuosien ajaksi. Kapinallisille lentoaseman valtaus oli joka tapauksessa huomattava propagandavoitto. Lentoaseman hallinta oli etenkin symbolinen kysymys, sillä käytännössä lentoasemalle ei ollut käytännön hyötyä sen sijaitessa aivan eturintaman tuntumassa. Taistelujen aikana useita hyökkäyksiä torjuneet "kyborgit" saavuttivat sankarimaineen Ukrainassa. Vasta hiljattain ennen taisteluja laajoja satojen miljoonien eurojen uudistustöitä läpikäyneen lentoaseman infrastruktuuri tuhoutui lähes täysin. Taistelun tappioista ei ole luotettavia tietoja. Kaatuneiden yhteismäärä lienee sadoissa ja kapinalliset lienevät kärsineen näistä suurimman osan. Ukrainalaisten epäsuora tuli aiheutti siviiliuhreja Donetskissa, jossa siviilit joutuivat asumaan kapinallisryhmitysten lomassa. Ukrainalaisten toimintaa heikensi esimerkiksi panssarintorjunta-aseiden puute samalla, kun kapinallisilla oli käytössään useita taistelupanssarivaunuja. Kapinallisten tuliylivoima ei kuitenkaan riittänyt yksinään, vaan lopulta oli turvauduttava jalkaväen hyökkäyksiin. Panssarivaunuja käytettiin jalkaväen hyökkäysten tukemiseen hyökkääjien vallatessa ukrainalaisten puolustajien asemia terminaalirakennuksissa, lentokonehalleissa ja lentoaseman muilla rakennuksilla. Panssarivaunujen tuli tarjosi suojaa kohteesta toiseen liikuttaessa ja näin saavutettiin paikallinen ylivoima puolustajiin nähden. Molemmat osapuolet käyttivät runsaasti sulutteita toistensa liikkeiden kanavoimiseen. Eteneminen myös pysähtyi sulutteisiin usein kokonaan raivauskaluston puutteen takia.
Lentoaseman rakennus ennen taisteluja.
Uusi terminaali lokakuussa 2014.
Tuhoutunut kapinallisten T-72 -taistelupanssarivaunu.
Kapinallisia uuden terminaalin sisällä joulukuussa 2015.
Lennonjohtotorni joulukuussa 2014.
Bring Me the Horizonin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 7 |  |
| ↙Livealbumit | 2 |  |
| ↙Kokoelmat | 2 |  |
| ↙EP:t | 4 |  |
| ↙Singlet | 34 |  |
| ↙Videot | 2 |  |
| ↙Musiikkivideot | 37 |  |
Bring Me The Horizon (BMTH) on rockyhtye Englannin Sheffieldistä. Yhtye sai alkunsa vuonna 2004, kun perustajajäsenet päätyivät yhteen paikallisista hajonneista yhtyeistä ja ryhtyivät kirjoittamaan musiikkia. He soittivat aluksi deathcorea ja metalcorea, mutta Sempiternal-albumin jälkeen yhtyeen tyyli muuttui enemmän rock-vaikutteiseksi.
Studioalbumit

Count Your Blessings (2006)
Suicide Season (2008)
There Is a Hell, Believe Me, I’ve Seen It. There Is a Heaven, Let’s Keep It a Secret. (2010)
Sempiternal (2013)
That’s the Spirit (2015)
amo (2019)
Post Human: Survival Horror (2020)
Post Human: Nex Gen (2024)
Live-albumit

Live at Wembley (2015)
Live at the Royal Albert Hall (2016)
Kokoelma-albumit

Limited Edition Vinyl Box Set (2014)
2004–2013 (2017)
EP:t

This Is What The Edge Of Your Seat Was Made For (2004)
The Chill Out Sessions (2012)
Music to Listen To... (2019)
Post Human: Survival Horror (2020)
Muut julkaisut

Suicide Season: Cut Up! (2009)
Demo-albumit

The Bedroom Sessions (2004)
Singlet

| --- | --- |
 Chelsea Smile (2009)  Diamonds Aren't Forever (2009)  The Sadness Will Never End (2009)  It Never Ends (2010)  Visions (2011)  Shadow Moses (2013)  Antivist (2013)  Sleepwalking (2013)  Go to Hell, for Heavens Sake (2013)  Can You Feel My Heart (2013)  Drown (2014)  Happy Song (2015)  Throne (2015)  True Friends (2015)  Follow You (2016)  Avalanche (2016)  Oh No (2016) :  Mantra (2018)  Wonderful Life (vierailijana Dani Filth) (2018)  Medicine (2019)  Mother Tongue (2019)  Nihilist Blues (vierailijana Grimes) (2019)  Sugar Honey Ice & Tea (2019)  In the Dark (2019)  Ludens (2019)  Parasite Eve (2020)  Obey (vierailijana Yungblud) (2020)  Teardrops (2020)  DiE4u (2021)  Strangers (2022)  Lost (2023)  Amen! (vierailijana Lil Uzi Vert & Daryl Palumbo) (2023)  Darkside (2023)  Kool-Aid (2024)
Videoalbumit

Live at Wembley (2015)
Live at the Royal Albert Hall (2016)
Musiikkivideot

| Vuosi | Kappale | Ohjaaja(t) |
| --- | --- | --- |
| 2007 | "Traitors Never Play Hangman" |  |
| 2007 | "Pray for Plagues" | Popcore Film, Kenny Lindström |
| 2008 | "For Stevie Wonder's Eyes Only (Braille)" | Perrone Salvatore |
| 2008 | "The Comedown" | Adam Powell |
| 2009 | "Chelsea Smile" | Adam Powell |
| 2009 | "Diamonds Aren't Forever" | Khaled Lowe |
| 2009 | "The Sadness Will Never End" | Adam Powell |
| 2010 | "It Never Ends" | Plastic Kid |
| 2011 | "Anthem" | Shane Davery |
| 2011 | "Blessed with a Curse" | Toxic |
| 2011 | "Visions" | Plastic Kid |
| 2011 | "Alligator Blood" | Stuart Birchall |
| 2012 | "Crucify Me" | Dave Cleeve |
| 2013 | "Shadow Moses" | Nicholas Abbott |
| 2013 | "Sleepwalking" | A Nice Idea Every Day, Richard Sidwell |
| 2013 | "Go to Hell, for Heaven's Sake" | Stuart Birchall |
| 2013 | "Can You Feel My Heart" | Richard Sidwell, Alistair Legrand |
| 2014 | "Drown" | Plastic Kid |
| 2015 | "Thorne" | Oliver Sykes, Plastic Kid |
| 2015 | "True Friends" | Oliver Sykes |
| 2016 | "Follow You" | Oliver Sykes, Frank Borin |
| 2016 | "Avalanche" | Tom Sykes |
| 2016 | "Oh No" | Isaac Eastgate |
| 2018 | "Mantra" | Alex Southam |
| 2018 | "Wonderfull Life" | Theo Watkins |
| 2019 | "Medicine" | Oliver Latta |
| 2019 | "Nihilist Blues" | Oliver Sykes, Polygon |
| 2019 | "Mother Tongue" | Chris Muir |
| 2019 | "Sugar Honey Ice & Tea" | Oliver Sykes, Brian Cox |
| 2019 | "In the Dark" | Oliver Sykes, Brian Cox |
| 2019 | "Ludens" | Oliver Sykes |
| 2020 | "Parasite Eve" | Oliver Sykes |
| 2020 | "Obey" | Oliver Sykes |
| 2020 | "Teardrops" | Oliver Sykes |
| 2021 | "Die4U" | Oliver Sykes |
| 2022 | "Strangers" |  |
| 2024 | "Kool-Aid" | Masaki Watanabe |
Bruno Malmio

Bruno Julius Malmio (vuoteen 1905 Malmlund; 8. helmikuuta 1883 Messukylä – 26. maaliskuuta 1966 Helsinki) oli suomalainen filosofian tohtori ja yliopettaja.
Malmion vanhemmat olivat virkatalojen tarkastaja Volter Julius Malmlund ja Matilda Angelica Grönroos. Hän oli naimisissa vuodesta 1909 Laura Maria Zengerin kanssa.
Malmio pääsi ylioppilaaksi 1902 ja valmistui filosofian kandidaatiksi ja maisteriksi 1907 sekä filosofian lisensiaatiksi ja tohtoriksi 1914. Hän opiskeli vuosina 1909–1913 Göttingenin yliopistossa Saksassa. Suomen sisällissodan aikana hän oli Porin rykmentin sapööriosaston päällikkönä. Malmio oli matematiikan, fysiikan ja kemian vanhempana lehtorina Heinolan alkeiskoulun jatkoluokilla 1910–1913, Porin lyseossa 1914–1922, Turun suomalaisessa lyseossa 1922–1923 sekä Helsingin tyttölyseossa 1927–1930. Hän oli myös vakausten tarkastajana 1922–1923 ja vakaustoimiston johtajana 1923–1927 sekä Helsingin keskuksen yhteiskoulun rehtorina 1927–1930. Malmio oli sitten Helsingin suomalaisen normaalilyseon matematiikan, fysiikan ja kemian yliopettajana 1930–1951. Viimeksi hän oli valtion iltaoppikoulun lehtorina 1951–1962.
Malmio toimi Matematiikan ja fysiikan opettajien liiton puheenjohtajana 1935–1951 ja liiton julkaiseman Matemaattisten Aineiden Aikakauskirjan päätoimittajana 1937–1941.
Teoksia

Über die Feuchtigkeit der Luft in Finnland während der Periode 1898-1907. Annales Academiae scientiarum Fennicae. Series A N:o V, 7. Suomalainen Tiedeakatemia, Helsinki 1914
Über die Zahlenverhältnisse der verschiedenartigen Ionen in der Luft : eine experimentelle Untersuchung, väitöskirja. Annales Academiae scientiarum Fennicae. Series A N:o IV, 3. Suomalainen Tiedeakatemia, Helsinki 1914
Matkahavaintoja vakaustoiminnasta Skandinaviassa ja Saksassa. Vakaustoimiston julkaisuja 1. Helsinki 1925
Havaintoja matematiikan opetuksesta Ruotsin ja Saksan oppikouluissa. Helsinki 1929
Luonnonopin opetuksen kehitys maamme oppikouluissa. Otava 1933
Geometria 1, Keskikoulun oppimäärä ; kirj. Niilo Kallio, Bruno Malmio. Otava 1934, 9. tark. painos 1952, 12. täysin uud. painos 1957, 23. painos 1971
Geometria 2, Lukioluokkain oppimäärä ; kirj. Niilo Kallio, Bruno Malmio. Otava 1936, 6. tark. painos 1952, 9. täysin uud. painos 1958, 17. painos 1971
Bolthorn

Bolthorn (muinaisnorjaksi Bölþorn, ”Paha oka”) on skandinaavisessa mytologiassa jotuni eli jättiläinen, jonka tytär oli Bestla, Odinin, Vilin ja Ven äiti. Hávamál-runon mukaan Bolthorn oli myös sen jättiläisen isä, joka opetti Odinille yhdeksän maagista loitsua. Tämä jättiläinen oli luultavasti viisaudestaan kuulu Mimir.
Bolthornin vanhemmat olivat luultavasti alkujättiläinen Ymirin poika ja tytär, joiden nimiä ei tunneta.
Bolt Head

Bolt Headiin johtava polku
Bolt Head
Devonin sijainti
Bolt Head on National Trustin omistama niemi Lounais-Englannissa Devonin etelärannikolla. Niemi sijaitsee Kingsbridgen estuaarin länsipuolella. Sen korkeus on 122 metriä merenpinnan yläpuolella. National Trust hankki sen 1928 omistukseensa.
Canon PowerShot

Canon PowerShot A95.
Canon PowerShot on Canonin digitaalikamerojen tuoteperhe. PowerShot-kameroiden tuotanto alkoi vuonna 1995. PowerShot-sarja kattaa kameroita halvoista kameroista aina isoihin ja kalliisiin kameroihin.
Yhdysvaltain markkinoilla useat muualla IXUS-nimellä myytävät mallit myydään siellä nimellä PowerShot Digital ELPH.
A-sarja: A5:stä alkaen useita malleja, esimerkiksi A75, A95, A610, A630, A800
D-sarja: D10
E-sarja: E1
G-sarja: G1 (9/2000), G2 (8/2001), G3 (9/2002), G5 (6/2003), G6 (8/2004), G7 (9/2006), G9 (10/2007), G10 (10/2008), G11 (10/2009)
Sx/SXx-sarja: S1 IS, S2 IS, S3 IS, S5 IS, SX10 IS, SX20 IS, SX100 IS, SX110 IS, SX120 IS, SX200 IS
Sxx-sarja: S10, S20, S30, S40, S45, S50, S60, S70, S80, S90, S95
Aiheesta muualla

Kuvia tai muita tiedostoja aiheesta Canon PowerShot Wikimedia Commonsissa
Suomen Canon-maahantuojan PowerShot-sivu
Emil Jönsson

| Mitalit | Mitalit | Mitalit |  |
| --- | --- | --- | --- |
|  Emil Jönsson Haag Dresdenin maailmancup-kilpailussa vuonna 2018. |  Emil Jönsson Haag Dresdenin maailmancup-kilpailussa vuonna 2018. |  Emil Jönsson Haag Dresdenin maailmancup-kilpailussa vuonna 2018. |  |
Maa:   Ruotsi
Miesten maastohiihto
|  Olympialaiset  |  Olympialaiset  |  Olympialaiset  |  |
|  Pronssia | Sotši 2014 | sprintti (v) |  |
|  Pronssia | Sotši 2014 | parisprintti (p) |  |
| MM-kilpailut  | MM-kilpailut  | MM-kilpailut  |  |
|  Hopeaa | Val di Fiemme 2013 | parisprintti (v) |  |
|  Pronssia | Oslo 2011 | sprintti (v) |  |
Emil Jönsson Haag (o.s. Jönsson s. 15. elokuuta 1985 Sandviken) on ruotsalainen maastohiihtäjä, joka erikoistui sprinttikilpailuihin. Hän saavutti vuonna 2018 päättyneellä urallaan kaksi olympia- ja kaksi MM-mitalia.
Jönsson saavutti pronssia junioreiden MM-kilpailujen perinteisen hiihtotavan sprintissä Rovaniemellä maaliskuussa 2005. Sapporon MM-kilpailuissa 2007 hän oli perinteisellä tyylillä käydyssä sprinttikilpailussa kuudes, Liberecissä 2009 vapaalla hiihtotavalla kolmastoista ja Oslossa 2011 vapaalla hiihtotavalla pronssilla. Vancouverin olympialaisissa 2010 hän oli perinteisen sprintissä seitsemäs ja Val di Fiemmen MM-kilpailuissa 2013 neljäs. Val di Fiemmen parisprintissä Jönsson oli toinen parinsa Marcus Hellnerin kanssa. Sotšin olympialaisissa 2014 hän saavutti pronssimitalin vapaan hiihtotavan sprintistä ja perinteisen hiihtotavan parisprintistä.
Jönsson saavutti ensimmäisen palkintokorokepaikkansa maailmancupin osakilpailussa oltuaan toinen Tukholman kaupunkisprintissä 21. maaliskuuta 2007. Ensimmäisen voittonsa hän saavutti vapaan hiihtotavan sprinttikilpailussa Canmoressa 26. tammikuuta 2008. Hän voitti sprintin maailmancupin kausilla 2009–2010, 2010–2011 ja 2012–2013.
Maaliskuussa 2018 Jönsson ilmoitti lopettavansa hiihtouransa kauden 2018 päätteeksi. Hän avioitui samaan kauteen uransa lopettaneen hiihtäjä Anna Haagin kanssa kesäkuussa 2018. Heillä on kolme poikaa, joista nuorin syntyi syksyllä 2023.
Maailmancupin palkintosijat

Kausi 2006–2007: Tukholma sprintti (p) toinen
sprintticupissa kolmas
Kausi 2007–2008: Kuusamo sprintti (p) toinen, Canmore sprintti (v) voitto, Tukholma sprintti (p) kolmas, Drammen sprintti (p) kolmas
sprintticupissa toinen
Kausi 2008–2009: Vancouver sprintti (p) voitto, Valdidentro sprintti (v) kolmas
Kausi 2009–2010: Otepää sprintti (p) voitto, Canmore sprintti (p) voitto, Drammen sprintti (p) voitto, Tukholma sprintti (p) kolmas
sprintticupin voitto, kokonaiscupissa kuudes
Kausi 2010–2011: Düsseldorf sprintti (v) voitto, Davos sprintti (v) voitto, Drammen sprintti (v) voitto, Lahti sprintti (p) voitto, Tukholma sprintti (p) voitto
sprintticupin voitto, kokonaiscupissa kuudes
Kausi 2011–2012: Davos sprintti (v) kolmas, Lahti sprintti (p) voitto
Kausi 2012–2013: Quebec sprintti (v) voitto, Canmore sprintti (v) voitto, Liberec sprintti (p) toinen. Lahti sprintti (v) voitto
sprintticupin voitto, kokonaiscupissa seitsemäs
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive) (ruotsiksi)
Canon PowerShot A610

| Canon PowerShot A610 |
| --- | --- |

Korkein resoluutio:  5 megapikseliä
Tallennusmedia:  SD- tai MultiMediaCard-muistikortti
Canon PowerShot A610 on Canonin Powershot-tuoteperheen vuonna 2006 julkaistu malli. PowerShot A610 ja PowerShot A620-merkit ovat maineikkaan PowerShot A95:den seuraajia. A610-malli on varustettu muun muassa viiden megapikselin CCD-kennolla, 4-kertaisella optisella zoomilla, kääntyvällä kahden tuuman TFT-näytöllä, 1 cm makrokuvauksella ja 20 kuvausohjelmalla. Kamera toimii AA-alkaliparistoilla tai AA-kokoisilla akuilla. Kamera tukee SD- tai MultiMediaCard-muistikortteja. Kamera painaa ilman paristoja (tai akkuja) ja muistikorttia noin 235 grammaa.
Tärkeimmät ominaisuudet

5,0 megapikselin CCD-kenno
20 kuvausohjelmaa
Supermakro 1 cm
FlexiZone AF/AE -tarkennus, 9 pisteen AiAF-automaattitarkennus
DIGIC II-prosessori ja iSAPS
VGA-äänivideot (30 kuvaa sekunnissa)
Kääntyvä kahden tuuman TFT-näyttö
Suomenkieliset käyttövalikot
CANON iMAGE GATEWAY
Budapestin historian museo

Budan linna. Budapestin historian museo on linnan kaakkoispäässä kuvan oikeassa reunassa.
Museon sisäänkäynti.
Budapestin historian museon päätehtävä on Budapestin ja etenkin Budan linnan historiallisten löytöjen tutkimus ja järjestäminen. Museon päänäyttelytila, Linnamuseo, on Budan linnassa. Varsinaisten näyttelytilojen lisäksi museoon kuuluvat myös keskiaikaisen palatsin rauniot.
Linnamuseon pysyvät näyttelyt:
Budapestin historia esihistoriallisesta ajasta alkaen.
Budapestin alueen asutuskeskusten kehitys roomalaiskaudelta 1200-luvulle.
Budan keskiaikainen kuninkaallinen palatsi: käyttöesineitä, aseita ja hautakiviä.
Kuninkaallisen palatsin goottilaiset veistokset
Budapest modernilla ajalla: historiallisia välähdyksiä suurkaupungin elämästä.
Budapestin historian museoon kuuluu Linnamuseon lisäksi Aquincumin roomalaiskaupunkia esittelevä Aquincumin museo sekä Kicsellin museo, jossa on Budapestin uusimpaan historiaan liittyviä esineitä ja joka myös laajentaa museon taidekokoelmaa. Museoon kuuluvia näyttelytiloja ovat myös roomalaisaikaiset Herkuleksen huvila ja Aquincumin linnoituksen kylpylä Thermae Maiores, keskiaikainen juutalainen kappeli ja turkkilaisvallan aikainen Gül Baban hautamuistomerkki.
Museon vanhimmat näyttelyesineet ovat yli neljä tuhatta vuotta vanhoja. Vuonna 1995 museon eri kokoelmissa oli yhteensä 400 000 esinettä ja historiallista dokumenttia, minkä lisäksi useat tuhannet esineet ovat vielä luetteloitavana. Samana vuonna vierailijoita museon eri osissa oli yhteensä 210 000.
Canon PowerShot A95

| Canon PowerShot A95 |
| --- | --- |
 Canon PowerShot A95-digitaalikamera
Tyyppi:  digitaalinen kompaktikamera
Korkein resoluutio:  2592 × 1944 (5,0 megapikseliä)
Objektiivi:  3x zoom, f/ 2.8-4.9
Suljinajat:  1/2000 s - 15 s
Tarkennuspisteet:  9
Sarjakuvaus:  2 kuvaa/sekunti
Etsin:  optinen ja LCD
ISO-arvot:  50 - 400
Salama:  sisäänrakennettu
LCD-näyttö:  1,8 tuumaa, kääntyvä
Tallennusmedia:  CompactFlash
Akku:  AA-paristot
Paino:  235 g
Canon PowerShot A95 on Canonin Powershot-perheeseen kuuluva vuonna 2004 julkaistu täysautomaattinen digikamera. Se on muun muassa varustettu viiden megapikselin CCD-kennolla, 3-kertaisella optisella zoomilla ja taittuvalla 1,8 tuuman TFT-näytöllä. Kamera painaa ilman akkua ja muistikorttia noin 325 grammaa. A95-malli toimii AA-sormiparistoilla tai AA-kokoisilla akuilla. Kamera tukee Compact Flash -muistikortteja.
Tärkeimmät ominaisuudet

5,0 megapikseliä
14 kuvausohjelmaa
VGA-tasoinen videokuvaus äänellä (30 kuvaa/sekunti)
DIGIC-suoritin ja iSAPS-tekniikka
9 pisteen AiAF, Flexizone AF/AE -ohjaus
1,8 tuuman kääntyvä TFT-näyttö
AV-liitäntä TV:hen
Suomenkieliset käyttövalikot
Budapestin sinfoniaorkesteri

Budapestin sinfoniaorkesteri eli Unkarin radion ja television sinfoniaorkesteri on unkarilainen sinfoniaorkesteri, jonka kapellimestari Ernst von Dohnányi perusti vuonna 1943. Se tunnetaan unkarilaisten, erityisesti elävien säveltäjien teosten esittäjänä. Orkesterin ylikapellimestareita ovat olleet János Ferencsik (1945), Tibor Polgár (1945–), László Somogyi (1951–), György Lehel (1956–), András Ligeti (1989–) ja Tamás Vásáry (1993–). Muita kuuluisia kapellimestareita, jotka ovat johtaneet orkesteria, ovat muiden muassa Otto Klemperer, Claudio Abbado, Lamberto Gardelli, Antal Doráti, Sir Georg Solti, Sir John Barbirolli ja Leopold Stokowski. Orkesteri on tehnyt kiertueita Euroopassa ja Pohjois-Amerikassa.
Emäspari

Emäspari on kaksoiskierteisen nukleiinihapon vastakkaisten emästen muodostama pari. DNA-pätkien pituudet ilmoitetaan usein emäspareina (bp = engl. base pair) tai niiden monikertoina, esim. kiloemäspareina (kbp = engl. kilo base pairs = 1 000 bp).
DNA:n emäsparit

Deoksiribonukleiinihappo (DNA) koostuu neljästä emäksestä: adeniini (A), sytosiini (C), guaniini (G) ja tymiini (T).  DNA-kaksoiskierteessä näistä emäksistä vastakkain eli pareina ovat aina adeniini ja tymiini sekä guaniini ja sytosiini. Tätä kutsutaan emäsparisäännöksi.
RNA:n emäsparit

Ribonukleiinihappo (RNA), toisin kuin DNA, esiintyy yleensä yksinauhaisena, jolloin emäkset eivät ole pariutuneina. Myös RNA voi kuitenkin pariutua RNA:n tai DNA:n kanssa, mikäli siinä on sopivat vastinemäkset. RNA:n emäkset ovat muuten samat kuin DNA:n, mutta RNA:ssa tymiinin korvaa urasiili (U), joka on sytosiinin ja tymiinin tavoin pyrimidiini. Urasiili pariutuu adeniinin kanssa kuten tymiinikin. Käytännössä RNA huolehtii tavallisesti solun proteiinituotannosta, DNA taas on ratkaisevassa asemassa solunjakautumisessa ja lisääntymisessä.